cyanic-selkie/wikianc huggingface dataset:
วิทยาลัยการอาชีพร้อยเอ็ด สถาบันการอาชีวศึกษาภาคตะวันออกเฉียงเหนือ ๓
ประวัติ
วิทยาลัยการอาชีพร้อยเอ็ด แรกเริ่มจัดตั้งเมื่อวันที่ 1 ตุลาคม พ.ศ. 2522   เดิมชื่อ "ศูนย์ฝึกวิชาชีพ"  ได้จัดตั้งขึ้นตามโครงการจัดตั้งศูนย์ฝึกวิชาชีพ โดยเงินกู้ของธนาคารโลก จัดตั้งเป็นศูนย์ขนาดเล็กในเขตการศึกษา 10  ประกาศเริ่มก่อสร้างเมื่อวันที่ 3 กันยายน 2523 และได้รับการเปลี่ยนชื่อเป็น วิทยาลัยการอาชีพร้อยเอ็ด ได้เปิดทำการสอนเมื่อเดือนพฤศจิกายน 2524 โดยเปิดสอนในหลักสูตรมัธยมศึกษาตอนปลายสายวิชาชีพ เรียกว่าหลักสูตรวิชาชีพ (วช.) บริการให้กับนักเรียนในโรงเรียนมัธยมศึกษาของกรมสามัญศึกษา ซึ่งเรียกว่าโรงเรียนต้นสังกัดในเขตจังหวัดร้อยเอ็ดและจังหวัดใกล้เคียงทั้ง ภาครัฐบาลและเอกชน นอกจากนั้นยังได้เปิดสอนในหลักสูตรวิชาชีพระยะสั้นให้กับ ประชาชนทั่วไปทั้งภาคในเวลาราชการ และภาคนอกเวลาราชการในสาขาวิชาต่าง ๆ ตามความต้องการของท้องถิ่น เมื่อวันที่ 7 มิถุนายน พ.ศ. 2534 ได้เปิดสอนหลักสูตรประกาศนียบัตรวิชาชีพ(ปวช.) ในสาขาวิชาที่ขาดแคลน ปีการศึกษา 2539 เปิดสอนหลักสูตรประกาศนียบัตรวิชาชีพชั้นสูง(ปวส.) ตั้งแต่นั้นเป็นต้นมา
หลักสูตร
วิทยาลัยการอาชีพร้อยเอ็ด สถาบันการอาชีวศึกษาภาคตะวันออกเฉียงเหนือ ๓ เปิดสอนระดับดังนี้
อาร์เอพีดี
อาร์เอพีดี (random amplification of polymorphic DNA, ย่อได้ว่า RAPD อาจอ่านได้ว่า "เรปิด" (rapid)) เป็นวิธีตรวจลายพิมพ์ดีเอ็นเอโดยใช้เทคนิคพีซีอาร์ แบบหนึ่งที่ไม่จำเป็นต้องทราบข้อมูลเกี่ยวกับลำดับเบสของดีเอ็นเอเป้าหมาย เนื่องจากไพรเมอร์ที่ใช้ไม่จำเพาะเจาะจงกับดีเอ็นเอบริเวณใด (arbitrary primer) วิธีการนี้มีการเรียกชื่อแบบอื่นได้อีก เช่น arbitrarily primed PCR (AP-PCR), DNA amplification fingerprinting (DAF) หรือ multiple arbitrary amplicon profiling (MAAP) ซึ่งแต่ละวิธีที่เรียกนี้มีข้อแตกต่างกันบ้าง คือ ขนาดของไพรเมอร์ที่ใช้ แต่หลักการไม่แตกต่างกัน คือ ใช้ไพรเมอร์ที่มีขนาดสั้นเพียงชนิดเดียวเพื่อเพิ่มปริมาณดีเอ็นเอแบบสุ่ม มีนักวิจัยบางกลุ่มใช้ไพรเมอร์ 2 ชนิดพร้อมกัน ซึ่งก็ใช้ได้เช่นเดียวกัน แต่ที่นิยมคือ ใช้ไพรเมอร์เพียงชนิดเดียวและใช้วิธีแบบที่เรียกว่าอาร์เอพีดี คิดค้นขึ้นโดย วิลเลียมส์ และคณะในปี ค.ศ. 1990 โดยใช้ไพรเมอร์ขนาด 10 นิวคลีโอไทด์เพียงชนิดเดียวเพื่อเพิ่มปริมาณดีเอ็นเอ แล้วแยกขนาดของดีเอ็นเอที่ได้โดยการทำอิเล็กโทรโฟรีซิสในเจลอะกาโรส และย้อมแถวดีเอ็นเอด้วยเอธิเดียมโบรไมด์
ธงชาติอิสราเอล
ใน พ.ศ. 2550 ประเทศอิสราเอลได้สร้างสถิติธงชาติที่มีขนาดใหญ่ที่สุดในโลกขึ้นใหม่ จากการกางธงชาติอิสราเอลขนาดกว้าง 100 เมตร ยาว 660 เมตร น้ำหนัก 5.2 ตัน ที่บริเวณใกล้ป้อมโบราณเมืองมาซาดา
อาร์เอพีดี
DAF ใช้ครั้งแรกโดยคณะของ Caetano-Anolles ในปี ค.ศ. 1991 โดยใช้ไพรเมอร์ขนาดสั้นเพียง 5-8 นิวคลีโอไทด์ และใช้โปรแกรมการเพิ่มปริมาณโดยใช้อุณหภูมิ 2 ระดับเท่านั้น แทนที่จะใช้ 3 ระดับแบบที่ใช้กับ PCR ทั่วไป แล้วแยกชิ้นดีเอ็นเอที่ได้โดยทำอิเล็กโทรโฟรีซิในเจลพอลิอะครีลาไมด์ และย้อมด้วยซิลเวอร์ไนเตรท
หลักการทำ RAPD
วิธี RAPD ของ William และคณะ ใช้ไพรเมอร์ขนาด 10 นิวคลีโอไทด์ ซึ่งจะเข้าไปเกาะกับดีเอ็นเอเป้าหมายในบริเวณที่มีเบสเป็นคู่สมกัน โดยไม่จำเป็นต้องทราบว่าไพรเมอร์จะเข้าไปเกาะกับดีเอ็นเอส่วนใดบนโครโมโซมใด โอกาสที่จะพบลำดับเบสที่เป็นคู่สมกับไพรเมอร์คือ 1 ใน 410 โดยประมาณ ถ้าไพรเมอร์เข้าไปเกาะกับดีเอ็นเอโดยเกิดคู่สมได้ 100 เปอร์เซ็นต์ และนิวคลีโอไทด์แต่ละชนิดมีสัดส่วนเท่า ๆ กันในจีโนม สามารถประมาณค่าของจำนวนแถบดีเอ็นเอที่จะเกิดขึ้นจากไพรเมอร์ 1 ชนิดได้จากสมการ
b = (2,000 x 4-2n) x c
ตัวอย่างเช่น ข้าวโพดมีจีโนมขนาด 6 x109 คู่เบส นำมาทำ RAPD โดยใช้ไพรเมอร์ขนาด 10 นิวคลีโอไทด์ (10-mer) จะได้แถบดีเอ็นเอประมาณ 10.9 แถบ
อย่างไรก็ดี พอลิมอร์ฟิซึมของ RAPD มักเกิดขึ้นในลักษณะการมีและไม่มีแถบดีเอ็นเอที่ตำแหน่งหนึ่ง ๆ มากกว่าการเปลี่ยนขนาดของแถบดีเอ็นเอ เนื่องจากดีเอ็นเอของพืชพบทั้งจากนิวเคลียส คลอโรพลาสต์ และไมโทคอนเดรีย ในการสกัดดีเอ็นเอจากเซลล์ทั้งหมดนำมาวิเคราะห์ RAPD พบว่าแถบดีเอ็นเอบางส่วนประมาณ 5 เปอร์เซ็นต์เกิดจากการเพิ่มปริมาณดีเอ็นเอในส่วนของไมโทคอนเดรีย และน้อยกว่า 5 เปอร์เซ็นต์มาจากดีเอ็นเอในคลอโรพลาสต์ ดังนั้นแถบดีเอ็นเอของเครื่องหมาย RAPD (RAPD marker) ส่วนใหญ่จึงมาจากดีเอ็นเอในนิวเคลียส ซึ่งมีการถ่ายทอดมาจากทั้งฝ่ายพ่อและฝ่ายแม่ แม้ว่าเทคนิค RAPD จะทำได้ง่าย รวดเร็ว และให้ข้อมูลได้มาก แต่ก็มีข้อเสียในเรื่องการทดลองซ้ำ บางครั้งได้ผลที่ต่างจากเดิมเนื่องจาก RAPD มีความไวต่อการเปลี่ยนสภาวะต่าง ๆ จึงต้องระมัดระวังและควบคุมสภาพการทดลองให้คงที่  นอกจากนี้แถบดีเอ็นเอที่เกิดจาก RAPD ยังแสดงการข่ม (dominance) ต่อการไม่เกิดแถบดีเอ็นเอ ซึ่งทำให้ไม่สามารถบอกความแตกต่างระหว่างโฮโมไซโกตและเฮเทอโรไซโกตได้
วิธีปฏิบัติ
เทคนิค RAPD ทำได้ง่ายและรวดเร็ว นับว่าเป็นพื้นฐานที่ดีสำหรับผู้ที่จะเริ่มงานทางด้านดีเอ็นเอ วิธีปฏิบัติเริ่มจากการเก็บตัวอย่างที่ต้องการศึกษา นำมาสกัดดีเอ็นเอ วัดปริมาณดีเอ็นเอที่ได้ ตรวจสอบคุณภาพ และนำมาทำ PCR โดยสุ่มเลือกไพรเมอร์หลายๆ ชนิด เมื่อเลือกได้ไพรเมอร์ที่เหมาะสมแล้ว จึงวิเคราะห์ RAPD จากตัวอย่างและวิเคราะห์ผลที่ได้
การวิเคราะห์ผลของ RAPD
จากแถบดีเอ็นเอที่ได้ สามารถใช้แยกความแตกต่างของสิ่งมีชีวิตแต่ละตัวอย่าง และบอกความสัมพันธ์ทางวิวัฒนาการระหว่างตัวอย่างได้ด้วย โดยการเปรียบเทียบความเหมือนและความแตกต่างของแถบดีเอ็นเอที่เกิดขึ้น โดยตัวอย่างที่พบแถบดีเอ็นเอที่ตำแหน่งหนึ่ง ๆ ให้สัญลักษณ์เป็น "+" หรือให้คะแนนเป็น "1" ส่วนตัวอย่างที่ไม่พบแถบดีเอ็นเอที่ตำแหน่งเดียวกันนั้นให้สัญลักษณ์เป็น "-" หรือให้คะแนนเป็น "0" ในการให้คะแนนแถบดีเอ็นเอเกิดปัญหาได้บ่อยๆ เช่น แถบดีเอ็นเอในบางแถวจางหรือไม่ชัดเจน หรือตำแหน่งอาจคลาดเคลื่อนจากกัน เนื่องจากเจลเกิด smile อันมีสาเหตุจากแถบดีเอ็นเอแถวที่อยู่ด้านนอกเคลื่อนที่ไปช้ากว่าแถบดีเอ็นเอที่อยู่แถวกลาง เป็นต้น ในกรณีดังกล่าวนี้ถ้าแถบดีเอ็นเอในแถวใดไม่ชัดเจน ไม่อาจบอกได้แน่ชัด ให้ตัดแถบดีเอ็นเอดังกล่าวออกไปไม่ต้องนำมาคิด การให้คะแนนหรือตรวจดูแถบดีเอ็นเอนี้อาจดูด้วยสายตาหรือใช้เครื่องอ่านก็ได้ เปรียบเทียบความเหมือนของแถบของดีเอ็นเอที่ได้จากแต่ละคู่โดยใช้ค่า similarity index (S) โดย S จะมีค่าตั้งแต่ 0 ถึง 1 โดย 0 คือ ทั้งสองตัวอย่างไม่มีแถบดีเอ็นเอที่เหมือนกันเลย และ S=1 หมายถึง ทั้งสองตัวอย่างมีแถบดีเอ็นเอเหมือนกันทั้งหมด
ออลมูวี
ออลมูวี (AllMovie) หรือก่อนหน้านี้เรียก ออลมูวีไกด์ (All Movie Guide) เป็นฐานข้อมูลเกี่ยวกับภาพยนตร์, รายการโทรทัศน์ และ นักแสดง ปัจจุบันเว็บไซต์ออลมูวี.คอม และ ออลมูวี มีเจ้าของคือออลมีเดียเน็ทเวิร์ค
พระศิวะ
พระศิวะ  (शिव ) หรือ มหาเทวะ (महादेव: [mɐɦaːd̪eːʋɐ]), หรือ หระ คนไทยนิยมเรียกพระองค์ว่า พระอิศวร เป็นเทพเจ้าฮินดูองค์สำคัญ ถือเป็นพระเป็นเจ้าสูงสุดในคติของลัทธิไศวะ
ในบรรดาตรีมูรติ (เทพเจ้าสูงสุดสามองค์ อีกสององค์คือพระพรหมและพระวิษณุ) ถือกันว่าพระศิวะเป็น "ผู้ทำลาย" ในขณะที่ตามคติไศวะถือว่าพระศิวะเป็นพระเป็นเจ้าสูงสุด ผู้สร้าง ผู้พิทักษ์ และผู้เปลี่ยนถ่ายจักรวาล ในคติลัทธิศักติถือว่าเทวีและอำนาจสูงสุดของศักติประดุจเป็นคู่ของพระศิวะ พระศิวะยังเป็นหนึ่งในห้าเทพเจ้าองค์สำคัญของปัญจายตนบูชาในคติสมารตะของศาสนาฮินดู
พระศิวะทรงมีหลายปาง ตั้งแต่เมตตาถึงน่ากลัว ในปางเมตตา ทรงมีลักษณะเป็นโยคีผู้ถือพรตนิยมประทับอยู่บนเขาไกรลาศ และในฐานะผู้ดูแลที่ประทับของพระปารวตีและบุตรทั้งสอง คือพระคเณศและพระขันธกุมาร ส่วนในปางดุร้าย ทรงมีลักษณะน่ายำเกรง ต่อสู้และกำจัดอสูร นอกจากนี้ยังมีรูปปางในฐานะอาทิโยคีศิวะ ซึ่งเป็นเทพเจ้าแห่งโยคะ, การทำสมาธิ และศิลปวิทยาการ
ประติมานวิทยาของพระศิวะประกอบด้วยงูใหญ่พันรอบพระศอ, ประดับเศียรด้วยจันทร์เสี้ยว, มีแม่น้ำคงคาอันศักดิ์สิทธิ์ไหลผ่านออกจากพระเกศา, มีตาที่สามบนพระนลาฏ ในพระหัตถ์อาจทรงตรีศูลและกลองทมรุ นอกจากนี้ยังนิยมบูชาพระศิวะในรูปศิวลึงค์เป็นรูปไม่คล้ายมนุษย์แทนพระองค์
เฟท
เฟท (Faith) อาจหมายถึง
Sarcopera
Sarcopera เป็นสกุลของพืชดอกที่อยู่ในวงศ์ Marcgraviaceae.
ถิ่นกำเนิดคือ อเมริกากลางและใต้เขตร้อน
สปีชีส์ในสกุล ได้แก่:
อดิศักดิ์ ไกรษร
อดิศักดิ์ ไกรษร ; เกิด 1 กุมภาพันธ์ ค.ศ. 1991) เป็นนักฟุตบอลชาวไทย ปัจจุบันลงเล่นในตำแหน่งกองหน้า ให้กับตรังกานู สโมสรในมาเลเซียซูเปอร์ลีก และทีมชาติไทย
รถไฟความเร็วสูงไทย-จีน (สายอีสาน)
โครงการความร่วมมือระหว่างรัฐบาลแห่งราชอาณาจักรไทย และรัฐบาลแห่งสาธารณรัฐประชาชนจีน ในการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพมหานคร - หนองคาย (The Cooperation between the Government of the Kingdom of Thailand and the Government of the People's Republic of China on Bangkok - Nong Khai HSR Development for Regional Connectivity) หรือ โครงการรถไฟความเร็วสูงไทย-จีน สายตะวันออกเฉียงเหนือ (กรุงเทพมหานคร - หนองคาย - เวียงจันทน์) เป็นโครงการระบบขนส่งมวลชนแบบพิเศษที่เป็นหนึ่งในเส้นทางของโครงการรถไฟความเร็วสูงในประเทศไทย ดำเนินการก่อสร้างโดยการรถไฟแห่งประเทศไทย (รฟท.) ภายใต้กรอบความร่วมมือระหว่างรัฐบาลไทยและสาธารณรัฐประชาชนจีน ถือเป็นส่วนหนึ่งของโครงข่ายระบบขนส่งมวลชนทางราง คุนหมิง - สิงคโปร์ สาย Central Route ซึ่งเป็นโครงข่ายที่จะเชื่อมต่อประเทศกลุ่มซีเอ็มแอลวีเข้าเป็นผืนแผ่นเดียวกัน
อดิศักดิ์ ไกรษร
ประวัติ
อดิศักดิ์ ไกรษร เกิดวันที่ 1 กุมภาพันธ์ พ.ศ. 2534 จังหวัดบุรีรัมย์ประเทศไทย เริ่มต้นมีชื่อเสียงกับการเป็นนักฟุตบอลของโรงเรียนกรุงเทพคริสเตียน และจบการศึกษาระดับปริญญาตรีจากคณะสหเวชศาสตร์ มหาวิทยาลัยธรรมศาสตร์ และพาทีม กรุงเทพคริสเตียน คว้าแชมป์ระดับขาสั้นมากมาย ก่อนที่จะถูก สโมสรฟุตบอลเอสซีจี เมืองทอง ยูไนเต็ด ทีมยักษ์ใหญ่ของไทยพรีเมียร์ลีก คว้าตัวไปร่วมทีมในฐานะนักเตะเยาวชนในปี พ.ศ. 2552 แต่ด้วยวัยเพียง 18 ปี อดิศักดิ์จึงไม่สามารถสอดแทรกขึ้นเบียดสู่ทีมชุดใหญ่ของ กิเลนผยอง ได้ ทำให้ถูกปล่อยตัวไปอยู่กับ ภูเก็ต ซึ่งตอนนั้นเพิ่งเริ่มสร้างทีมเพื่อเล่นใน ลีกภูมิภาค ภาคใต้ แม้ปีแรกจะยังไม่สามารถพาทีม กิเลนทะเลใต้ ให้ยิ่งใหญ่ได้ แต่ในปีต่อมา เขาสามารถพา ภูเก็ต เลื่อนชั้นขึ้นสู่ไทยลีกดิวิชั่น 1 ได้สำเร็จ
รถไฟความเร็วสูงไทย-จีน (สายอีสาน)
ประวัติ
โครงการรถไฟความเร็วสูงสายอีสาน เป็นหนึ่งในสี่เส้นทางระบบรถไฟความเร็วสูงในประเทศไทย มีจุดหมายเพื่อทดแทนระบบรถไฟชานเมืองและรถไฟสายต่าง ๆ ในประเทศไทย เชื่อมต่อภาคธุรกิจเข้ากับตัวเมืองอย่างรวดเร็ว โครงการเริ่มศึกษาตั้งแต่ พ.ศ. 2553 ในสมัยที่ อภิสิทธิ์ เวชชาชีวะ ดำรงตำแหน่งเป็นนายกรัฐมนตรี​ โดยคณะรัฐมนตรีในสมัยนั้นได้มีการลงนามในบันทึกความเข้าใจระหว่างหน่วยงาน (MoU) กับรัฐบาลจีน เพื่อศึกษาความเป็นไปได้ของโครงการร่วมกัน ซึ่งทางรัฐบาลจีนเองก็มุ่งหวังที่จะเข้ามาพัฒนาโครงการระบบรถไฟความเร็วสูงในประเทศไทยให้เชื่อมต่อเข้ากับเส้นทางรถไฟความเร็วสูง จีน - ลาว (คุนหมิง - เวียงจันทน์) อันจะก่อให้เกิดเป็นเส้นทางสายไหมเส้นใหม่ (Belt and Road Initiative) ที่จะเชื่อมต่อประเทศกลุ่มซีเอ็มแอลวี อันได้แก่ จีน ลาว มาเลเซีย และเวียดนาม เข้ากับประเทศไทยให้เป็นผืนแผ่นเดียวกัน โดยมีกรอบวงเงินลงทุนที่ 180,000 ล้านบาท ซึ่งรัฐบาลไทยจะลงทุนในสัดส่วน 51% และรัฐบาลจีนจะร่วมลงทุนในสัดส่วน 49% แต่สัญญากลับไม่คืบหน้าเนื่องจากรัฐบาลประกาศยุบสภาเสียก่อน
ต่อมาใน พ.ศ. 2556 สมัยที่ ยิ่งลักษณ์ ชินวัตร ดำรงตำแหน่งเป็นนายกรัฐมนตรี ได้มีการทบทวนการศึกษาของโครงการดังกล่าวอีกครั้งร่วมกับโครงการรถไฟความเร็วสูงสายตะวันออก และได้ผลักดันให้สายอีสานกับสายตะวันออกเป็นหนึ่งในสองเส้นทางนำร่องเพื่อก่อให้เกิดการพัฒนาด้านเศรษฐกิจและความสัมพันธ์ระหว่างประเทศ ซึ่งต่อมารัฐบาลจีนได้ยื่นข้อเสนอว่าจะลงทุนเอง 100% โดยแลกกับสัมปทานการบริหารโครงการจากการรถไฟแห่งประเทศไทยเป็นระยะเวลา 50 ปี อย่างไรก็ตามใน พ.ศ. 2557 เกิดเหตุรัฐประหารขึ้นโดยคณะรักษาความสงบแห่งชาติ ทำให้โครงการศึกษาเส้นทางรถไฟความเร็วสูงและโครงการระบบรถไฟฟ้าสายต่าง ๆ ต้องหยุดชะงักลงเพื่อปรับเปลี่ยนโครงสร้างทางการเมือง
บลูพีเรียด
บลูพีเรียด เป็นซีรีส์มังงะญี่ปุ่น เขียนเรื่องและวาดภาพโดยสึบาซะ ยามางุจิ ซีรีส์ตีพิมพ์ในนิตยสารอาฟเตอร์นูนรายเดือนของสำนักพิมพ์โคดันชะตั้งแต่เดือนมิถุนายน พ.ศ. 2560 และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 11 เมื่อเดือนกันยายน พ.ศ. 2564 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Seven Arcs ออกอากาศตั้งแต่เดือนตุลาคมถึงธันวาคม พ.ศ. 2564
รถไฟความเร็วสูงไทย-จีน (สายอีสาน)
ประวัติ
เดือนพฤศจิกายน พ.ศ. 2557 รัฐบาล คสช. ได้มีการทำบันทึกความเข้าใจระหว่างหน่วยงานกับรัฐบาลจีนอีกครั้ง เพื่อร่วมกันศึกษาแนวทางการก่อสร้างเส้นทางระบบรถไฟความเร็วสูงสายอีสานภายในระยะเวลาหนึ่งปี ซึ่งต่อมาได้มีข้อสรุปในเดือนพฤศจิกายนของปีถัดมา (พ.ศ. 2558) กล่าวคือรัฐบาลไทยและรัฐบาลจีน จะร่วมกันจัดตั้งกิจการร่วมค้าเพื่อเป็นตัวกลางในการดำเนินโครงการ และรัฐบาลจีนจะเป็นตัวแทนในการจัดหาระบบที่เหมาะสม และดำเนินงานเชิงพาณิชย์และซ่อมบำรุง (O&M) ภายในระยะเวลา 3 ปีแรกนับจากวันที่เปิดให้บริการ ก่อนดำเนินการถ่ายโอนองค์ความรู้ การดำเนินการ งานซ่อมบำรุง และงานต่าง ๆ ที่เกี่ยวข้องใหักับการรถไฟแห่งประเทศไทยภายในปีที่ 4-6 ก่อนที่การรถไฟแห่งประเทศไทยจะเข้าดำเนินการเต็มรูปแบบในปีที่ 7 ของสัญญา ซึ่งต่อมากระทรวงคมนาคมได้มีการลงนามในสัญญาความร่วมมืออย่างเป็นทางการ โดยมีกรอบเงื่อนไขดังต่อไปนี้
อดิศักดิ์ ไกรษร
ประวัติ
ต่อมาในปี พ.ศ. 2554 บุรีรัมย์ ยูไนเต็ด มีความต้องการที่จะได้อดิศักดิ์ไปร่วมทีมจึงไปทำเรื่องขอไปยัง สโมสรฟุตบอลเมืองทอง หนองจอก ยูไนเต็ด จนในที่สุดอดิศักดิ์ก็ต้องจำใจอำลา ภูเก็ต ไปร่วมทัพ ปราสาทสายฟ้า นับแต่บัดนั้นเป็นต้นมา และมีส่วนร่วมกับความสำเร็จของ บุรีรัมย์ ยูไนเต็ด อีกมากมายนับไม่ถ้วน แต่พอมาในปี พ.ศ. 2557 หลังจบฤดูกาลได้มีการประกาศแลกตัวนักเตะระหว่าง บุรีรัมย์ ยูไนเต็ด กับ บีอีซี-เทโรศาสน ซึ่งตัวนักเตะที่แลกก็คืออดิศักดิ์กับ นฤบดินทร์ วีรวัฒโนดม ทำให้ในฤดูกาล 2558 อดิศักดิ์เล่นอยู่กับสโมสร บีอีซี-เทโรศาสน แต่ในที่สุดก็พา มังกรไฟ ตกชั้นลงไปเล่นในไทยลีกดิวิชั่น 1 หลังจบฤดูกาลที่เพียง 35 คะแนน ก่อนที่ มังกรไฟ จะได้สิทธิ์กลับมาเล่นหลัง สระบุรี เอฟซี นำโดย วีระพล อดิเรกสาร ประกาศถอนทีม ขุนศึก ออกจาก บริษัท ไทยพรีเมียร์ลีก จำกัด จากปัญหาเรื่องผู้สนับสนุน
อดิศักดิ์เป็นตัวหลักในทีมชาติไทย ชุดคว้าแชมป์ เอเอฟเอฟ ซูซูกิ คัพ 2014 ภายใต้การคุมทีมของ ซิโก้ เกียรติศักดิ์ เสนาเมือง โดยสามารถทำประตูได้ 2 ประตู ในรอบแบ่งกลุ่ม พาทีมชาติไทยชนะทีมชาติมาเลเซีย 3-2
ในปี พ.ศ. 2559 อดิศักดิ์ได้ย้ายสโมสรกลับมาเล่นให้กับ เอสซีจี เมืองทอง ยูไนเต็ด ภายใต้การคุมทีมของ ธชตวัน ศรีปาน และสามารถทำประตูให้กับ กิเลนผยอง ได้ในฟุตบอลถ้วยพระราชทานประเภท ก. ซึ่ง กิเลนผยอง แพ้ บุรีรัมย์ ยูไนเต็ด ไป 1-3 ล่าสุด อดิศักดิ์ เปลี่ยนมาใส่เสื้อหมายเลข 9 ในฤดูกาล 2018
ในวันที่ 9 พฤศจิกายน พ.ศ. 2561 การแข่งขันชิงแชมป์แห่งชาติอาเซียน อดิศักดิ์สร้างสถิติใหม่ด้วยการทำประตูคนเดียวถึง 6 ประตู ในนัดที่ไทยเอาชนะติมอร์-เลสเต 7–0 ที่ราชมังคลากีฬาสถาน
ชีวิตส่วนตัว
อดิศักดิ์ มีสโมสรฟุตบอลที่ชื่นชอบ คือ สโมสรฟุตบอล อาร์เซนอล
รถไฟความเร็วสูงไทย-จีน (สายอีสาน)
ประวัติ
โครงการได้แบ่งช่วงการดำเนินการออกเป็นทั้งหมด 4 ช่วง ได้แก่ ช่วงกรุงเทพฯ (บางซื่อ) - แก่งคอย และแก่งคอย - นครราชสีมา ที่เริ่มต้นการก่อสร้างเมื่อ 20 ธันวาคม พ.ศ. 2560 โดย พล.อ.ประยุทธ์ จันทร์โอชา นายกรัฐมนตรีเป็นประธานในการเริ่มต้นการก่อสร้าง การก่อสร้างจะแบ่งออกเป็นทั้งหมด 11 ช่วง 14 สัญญาเริ่มจากช่วงกลางดง - ปางอโศก ระยะทาง 3.5 กิโลเมตรเป็นช่วงแรก การก่อสร้างช่วงนี้ล่าช้าไปอย่างมาก จากนั้นทางจีนจะเริ่มจัดส่งแบบช่วงต่อไปมาให้ประเทศไทยตรวจสอบจนครบทั้งโครงการภายในเดือนมิถุนายน พ.ศ. 2561 และการรถไฟแห่งประเทศไทยได้แยกช่วง สถานีกลางกรุงเทพอภิวัฒน์ - ท่าอากาศยานดอนเมือง ระยะทาง 14.5 กิโลเมตรออกมาให้เอกชนผู้ชนะของสายตะวันออกเป็นผู้ดำเนินการแทน เพื่อลดข้อครหาเรื่องการใช้ทางร่วมกันระหว่างรัฐบาลไทย รัฐบาลจีน และรัฐบาลญี่ปุ่นที่เข้ามาดำเนินโครงการสายเหนือ คาดว่าจะประมูลครบทั้ง 14 สัญญาภายในต้นปี พ.ศ. 2562 และเปิดดำเนินการได้ใน พ.ศ. 2567 และอีกสองช่วงได้แก่ ช่วงนครราชสีมา - หนองคาย และแก่งคอย - คลอง 19 - ฉะเชิงเทรา กำลังอยู่ในระหว่างการออกแบบเส้นทาง
แนวเส้นทาง
รถไฟความเร็วสูงไทย-จีน สายอีสานเป็นระบบรถไฟฟ้าที่มีทั้งโครงสร้างระดับดินและยกระดับตลอดโครงการ มีแนวเส้นทางที่รองรับการเดินทางจากชานเมืองทางทิศเหนือกรุงเทพมหานครฝั่งเหนือและจังหวัดใกล้เคียงด้านเหนือและภาคอีสาน เข้าสู่เขตใจกลางเมืองได้อย่างรวดเร็ว แนวเส้นทางเริ่มต้นจากสถานีกลางกรุงเทพอภิวัฒน์ วิ่งตรงไปทางทิศเหนือในเส้นทางเดียวกับรถไฟความเร็วสูงสายตะวันออกผ่านท่าอากาศยานดอนเมือง เชื่อมต่อกับรถไฟฟ้าชานเมืองสายสีแดงเข้ม รถไฟฟ้าเชื่อมท่าอากาศยานสุวรรณภูมิ จากนั้นวิ่งตรงไปตามแนวทางรถไฟสายเหนือไปจนถึงชุมทางบ้านภาชี แนวเส้นทางจะเบี่ยงไปใช้แนวเส้นทางรถไฟสายอีสานไปตลอดทางจนถึงสถานีแก่งคอย ซึ่งจะเป็นสถานีชุมทางที่แยกสายไปเชื่อมต่อเข้ากับสายตะวันออกที่สถานีฉะเชิงเทรา จากนั้นมุ่งหน้าไปทางทิศตะวันออกเฉียงเหนือและสิ้นสุดเส้นทางในระยะแยกที่สถานีนครราชสีมา ซึ่งตั้งอยู่บริเวณสถานีรถไฟนครราชสีมาเดิม รวมระยะทางในช่วงแรก 253 กิโลเมตร ใช้เวลาเดินทาง 1 ชั่วโมง 30 นาทีจากกรุงเทพมหานคร จากนั้นเส้นทางจะมุ่งขึ้นทางเหนือเพื่อไปยังประเทศลาวโดยผ่าน สถานีชุมทางบัวใหญ่ ขอนแก่น อุดรธานี สิ้นสุดที่จังหวัดหนองคาย ระยะทาง 354.5 กิโลเมตร รวมระยะทางตลอดเส้นทางกว่า 608 กิโลเมตร ใช้เวลาเดินทาง 2 ชั่วโมง 15 นาที จากนครราชสีมา และ 3 ชั่วโมง 45 นาที จากกรุงเทพมหานคร
แนวเส้นทางต่อจากนี้จะเป็นแนวเส้นทางรถไฟสายลาว-จีน เพื่อเดินทางไปยังเวียงจันทน์ ประเทศลาว และต่อเนื่องไปยัง คุนหมิง ประเทศจีน ระยะทางรวมกว่า 1,011 กิโลเมตรเฉพาะในประเทศลาว 417 กิโลเมตร โดยใช้ระยะเวลาเดินทางรวมจากกรุงเทพมหานคร ถึงคุนหมิง 13 ชั่วโมง 30 นาที โดยแนวเส้นทางในลาวจะเป็นทางเดี่ยวทั้งหมด
ศูนย์ซ่อมบำรุงและศูนย์ควบคุมการเดินรถ
โครงการมีศูนย์ซ่อมบำรุงใหญ่และศูนย์ควบคุมการเดินรถทั้งระบบตั้งอยู่ที่ตำบลเชียงรากน้อย อำเภอบางปะอิน จังหวัดพระนครศรีอยุธยา และยังจัดให้มีทางซ่อมบำรุงเป็นระยะ รวมถึงมีศูนย์ซ่อมบำรุงย่อยและย่านเปลี่ยนถ่ายสินค้า (Transshipment Yard) ตั้งอยู่ที่สถานีรถไฟนาทาเดิม ในพื้นที่ตำบลหนองกอมเกาะ อำเภอเมืองหนองคาย จังหวัดหนองคาย ที่จะยกเลิกการใช้งาน
สถานี
มีทั้งหมด 11 สถานี เป็นสถานีรูปแบบอาคารผู้โดยสาร 10 สถานี และสถานียกระดับ 1 สถานี
สถานีมีความยาวประมาณ 210 เมตร รองรับการจอดรถไฟฟ้าได้สูงสุด 8 ตู้โดยสาร ออกแบบให้หลบเลี่ยงสาธารณูปโภคใต้ดินและบนดิน และรักษาสภาพผิวดินให้มากที่สุด มีเสายึดสถานีคร่อมอยู่บนทางรถไฟ
ขบวนรถไฟฟ้า
รถไฟฟ้าที่ใช้ในโครงการเป็นรถไฟฟ้าประเภทความเร็วสูง ซึ่งมีความเร็วสูงสุดที่ 350 กิโลเมตรต่อชั่วโมง (ให้บริการในประเทศไทย 250 กิโลเมตรต่อชั่วโมง) แต่มีความเร็วขณะเข้าประแจที่ 40 - 60 กิโลเมตร/ชั่วโมง และมีความเร็วขณะเข้าประแจลงศูนย์ซ่อมบำรุงที่ 25 กิโลเมตร/ชั่วโมง
โครงการรถไฟฟ้าความเร็วสูงสายอีสาน ใช้ขบวนรถรุ่น CR300AF "ฟู่ซิงห้าว" ผลิตโดยซีอาร์อาร์ซี ฉางชุน เรลเวย์ เวฮิเคิล มีความเร็วสูงสุดที่ 350 กิโลเมตรต่อชั่วโมง(ให้บริการในประเทศไทย 250 กิโลเมตรต่อชั่วโมง) แบ่งประเภทที่นั่งออกเป็นทั้งหมดสามระดับ ได้แก่ ที่นั่งชั้นหนึ่ง เป็นที่นั่งแบบเก้าอี้เดี่ยว ใช้ตู้โดยสารหลังห้องคนขับ ที่นั่งชั้น 2 จะเป็นที่นั่งประเภทธุรกิจ จัดเรียงแบบ 2-2 ตลอดตู้โดยสาร และที่นั่งชั้น 3 จะจัดเรียงแบบ 3-2 ตลอดความยาวตู้โดยสาร ภายในขบวนรถมีห้องน้ำแบบระบบปิดให้บริการ
สมาคมฟุตบอลบอสเนียและเฮอร์เซโกวีนา
สมาคมฟุตบอลบอสเนียและเฮอร์เซโกวีนา (Nogometni/Fudbalski Savez Bosne i Hercegovine (N/FSBiH); Ногометни/Фудбалски Савез Босне и Херцеговине (Н/ФСБиХ), (FSBiH)) เป็นหน่วยงานที่บริหารฟุตบอลในประเทศบอสเนียและเฮอร์เซโกวีนา มีสำนักงานตั้งอยู่ที่ซาราเยโว เดิมก่อตั้งในนามสมาคมฟุตบอลย่อยซาราเยโวแห่งยูโกสลาเวียใน ค.ศ. 1920 ต่อมาใน ค.ศ. 1992 สมาคมกลับมาก่อตั้งใหม่ในนามสมาคมฟุตบอลบอสเนียและเฮอร์เซโกวีนา
เชร็ค
เชร็ค (Shrek) เป็นการ์ตูนแอนิเมชันของดรีมเวิร์ก ซึ่งออกฉายเมื่อ 18 พฤษภาคม พ.ศ. 2544
ภาพยนตร์ได้รับรางวัลออสการ์ สาขาภาพยนตร์แอนิเมชันยอดเยี่ยม และเป็นเรื่องแรกที่ได้รับรางวัลออสการ์สาขาที่ตั้งขึ้นใหม่นี้
เนื้อเรื่อง
เรื่องของยักษ์เขียวชื่อ เชร็ค อาศัยอยู่ที่กระท่อมในกลางป่า เขาชอบอยู่คนเดียวแบบส่วนตัวและความสำราญพอตกกลางคืนพวกชาวบ้านได้ไปปราบเชร็ค ชาวบ้านมาถึงที่อยู่อาศัยของเชร็ค แล้วเชร็คได้คำรามใส่ชาวบ้านพร้อมกระซิบค่อยๆ ทำให้ชาวบ้านวิ่งหนีอย่างไม่มีวันกลับ แล้วพอตอนรุ่งขึ้นที่ตัวละครจากเทพนิยายได้ถูกจับตามคำสั่งของลอร์ดฟาร์ควาดท์ มีหญิงแก่ที่ได้เลี้ยงดองกี้ซึ่งเป็นลาที่พูดภาษามนุษย์ได้ ดองกี้ได้วิ่งหนีจากทหารของลอร์ดฟาร์ควาดท์ และได้พบกับเชร็คที่ขอร้องให้มาอยู่กับเขา แต่เชร็คไม่ยินยอมกับคนแปลกหน้าและสัตว์ต่างๆ เข้ามาที่นี่
ตอนกลางคืนเชร็คตกใจมากที่พบตัวละครจากเทพนิยายที่หนีมาอยู่ที่กระท่อมและบริเวณของเขา เพราะมาจากการถูกจับโดยคำสั่งของลอร์ดฟาร์ควาดท์ และเชร็คกับดองกี้เดินทางไปพบลอร์ด ฟาร์ควาท์ เชร็คได้สัญญากับตัวเองเพื่อต้องการบอกกับลอร์ด ฟาร์ควาดท์ ว่าเขาไม่ต้องการมีตัวละครจากเทพนิยายมายุ่งกับบ้านของเขา เชร็คกับดองกี้มุ่งหน้าไปสู่เมืองดูล็อกของลอร์ด ฟาร์ควาดท์
ทั้งคู่ออกเดินทางไปปราสาทเพื่อช่วยฟีโอน่า รอบๆปราสาทมีลาวาข้างล่าง เชร็คกับดองกี้ออกตามหาฟีโอน่าเรื่อยๆ เชร็คและดองกี้ได้ออกตามหาคนละทาง ขณะนั้นดองกี้ได้ตามหาเจ้าหญิง อยู่ๆ ได้เจอกับดราก้อน และได้ปรากฏหน้าชัดๆแต่เป็นตัวเมียแล้วเธอก็ได้รักกับดองกี้ เขาดูท่าท่าทางจะไม่เข้าใกล้กับเธอ ดองกี้วิ่งหนีเธอไป เชร็คได้จู่โจมกับเธอ เธอดิ้นกับเชร็คทำให้เชร็คกระจายและกระแทกกำแพงของหอคอย โชคของเชร็ดได้เจอกับเจ้าหญิงที่กำลังนอนอยู่ แต่ว่าเชร็คไม่ได้จูบเหมือนเจ้าชายทั่วไป เขาได้ใช้แขนสองข้างเพื่อเขย่าให้เจ้าหญิงฟีโอน่าตื่นทำให้เจ้าหญิงฟีโอแปลกใจ เชร็คจูงฟีโอน่าหาทางหลบหนี ดองกี้นั้นวิ่งหนีดราก้อนไม่หยุด ทันใดนั้นเชร็ค ฟีโอน่า และดองกี้ พาวิ่งออกจากปราสาท ออกมาที่ปราสาทแล้วฟีโอน่าบอกกับเชร็คเพื่อให้ถอดหมวกอัศวินออก เชร็คยังไม่กล้าที่จะดูหน้าตาของเขาแต่เขาถูกคำสั่งจากเธอ และเขาได้ถอดออกมาทันที เธอยังข้องใจที่ทั้งคู่ไม่เป็นมหาบุรุษ และเชร็คได้จับฟีโอน่าเพื่อกลับไปที่ปราสาทของลอร์ด ฟาร์ควาดท์ ระหว่างทางทั้ง 3 หยุดพักที่นั่น ฟีโอน่าได้นอนพักอยู่ภายในถ้ำ ทั้งคู่ได้พูดคุยกันในตอนกลางคืน และในวันต่อมา เจ้าหญิงฟีโอน่าได้ใช้ที่พักใกล้กังหันลม แต่ว่าดองกี้ได้เข้าไปที่พักที่ฟีโอน่าอยู่ ดองกี้เรียกฟีโอน่าแต่เขาพบฟีโอน่าก็ตกใจขึ้น ที่เจ้าหญิงฟีโอน่าเป็นยักษ์เขียว เธอเล่าเรื่องให้กับดองกี้ว่า เธอถูกสาปกลายเป็นยักษ์เขียวจากแม่มดและคืนสภาพในตอนเช้า
รุ่งเช้าพิธีสมรสเริ่มขึ้น ลอร์ด ฟาร์ควาดท์ได้มาเยี่ยมเจ้าหญิงฟีโอน่า และฟีโอน่าตกลงทันทีและเข้าร่วมพิธีสมรส ทำให้เชร็คเริ่มเคือง โมโหและ คิดถึงเจ้าหญิงฟีโอน่า แล้วเขาได้กลับไปที่บึง ดองกี้เจรจากับเชร็คในการที่เชร็คไม่สามารถกลับไปหาฟีโอน่าได้ เพราะเขาเป็นแค่ยักษ์เขียวธรรมดา แต่นั้นเขาได้เปลี่ยนอารมณ์และขอโทษดองกี้ ดองกี้ได้เรียกมังกรเพื่อไปช่วยฟีโอน่า มาถึงที่นี่เชร็คได้สั่งห้ามไม่ให้ฟีโอน่าสมรสกับลอร์ด ฟาร์ควาดท์ ขณะที่ฟีโอน่ามองพระอาทิตย์ตกดิน เธอได้แปลงเป็นยักษ์เขียวในทันที ลอร์ด ฟาร์ควาดท์ได้เห็นหน้าอัปลักษณ์ของเธอและสั่งให้เรียกทหารของเขามาจับ เชร็คโดนทหารจับได้แล้วผิวปากเรียก ดราก้อนมาจัดการพวกทหารและกินลอร์ดฟาร์ควาดท์จนเขาได้ตายลง เชร็คกับฟีโอน่าได้อยู่อย่างผาสุขตลอดไป
ดินดอนสามเหลี่ยมปากแม่น้ำโขง
ดินดอนสามเหลี่ยมปากแม่น้ำโขง ถือเป็นดินดอนสามเหลี่ยมปากแม่น้ำที่มีขนาดใหญ่ที่สุดในทวีปเอเชียตะวันออกเฉียงใต้ ตั้งอยู่ตรงบริเวณทางด้านตะวันตกเฉียงใต้ของประเทศเวียดนาม โดยเป็นบริเวณที่แม่น้ำโขงซึ่งมีต้นกำเนิดมาจากที่ราบสูงทิเบตแล้วไหลมาทางทิศใต้ผ่าน 6 ประเทศ ไหลออกสู่ทะเลจีนใต้ที่บริเวณนี้ โดยบริเวณที่เกิดการสะสมตัวของตะกอนในลักษณะของดินดอนสามเหลี่ยมปากแม่น้ำนั้นพบว่าแม่น้ำโขงมีการแตกออกเป็นสาขาย่อย ๆ หลายสาขา
ปัจจุบันพบว่าดินดอนสามเหลี่ยมปากแม่น้ำโขงมีความกว้างของดินดอนสามเหลี่ยมใหญ่ที่สุดที่หนึ่งของโลกและกินพื้นที่ 39,000 ตารางกิโลเมตร ซึ่งเป็นสัดส่วนโดยมากของพื้นที่ทางตะวันตกเฉียงใต้ของประเทศเวียดนาม พื้นที่ของดินดอนสามเหลี่ยมปากแม่น้ำโขงส่วนที่ถูกปกคลุมด้วยน้ำนั้นขึ้นกับแต่ละฤดู เพราะปริมาณน้ำไม่เท่ากัน จากการศึกษาพบว่าบริเวณดินดอนสามเหลี่ยมปากแม่น้ำโขงนั้นมีการพัดพาของน้ำมาประมาณ 470 ลูกบาศก์กิโลเมตรต่อปี ซึ่งน้ำที่ไหลมาในบริเวณนี้ได้พัดพาตะกอนมาตกสะสมประมาณ 790,000–810,000 ตารางกิโลเมตรต่อปี
นอกจากนี้พบว่าเมื่อประมาณ 6,000 ปีที่ผ่านมา มีการพอกของตะกอนในบริเวณนี้ในลักษณะการพอกคืบเข้าไปในทะเลคิดเป็น 200 กิโลเมตร รอบชายแดนของประเทศกัมพูชาและชายฝั่งทางตอนใต้ของประเทศเวียดนาม โดยในปัจจุบันพบว่าลักษณะปรากฏของดินดอนสามเหลี่ยมปากแม่น้ำโขงนั้น มีรูปร่างคล้ายรูปสามเหลี่ยมที่กินเนื้อที่เป็นบริเวณกว้าง
ดินดอนสามเหลี่ยมปากแม่น้ำโขงได้มีการศึกษาเรื่องการกระจายตัวของสิ่งมีชีวิตบริเวณนี้ โดยพบว่าบริเวณนี้เป็นแหล่งรวมสิ่งมีชีวิตสายพันธุ์ใหม่กว่า 10,000 สายพันธุ์ ซึ่งทำให้บริเวณดินดอนสามเหลี่ยมปากแม่น้ำโขงนี้นอกจากจะมีความน่าสนใจในการศึกษาเกี่ยวกับลักษณะทางธรณีวิทยาแล้วยังมีความน่าสนใจเป็นอย่างมากในการศึกษาเกี่ยวกับระบบชีววิทยาของพื้นที่
จากการสะสมตัวของตะกอนพบว่าตะกอนที่สะสมตัวในหุบเขาซึ่งทับอยู่บนชั้นตะกอนที่มีอายุสมัยไพลสโตซีน นั้นเกิดการสะสมตัวในช่วงที่มีเกิดเพิ่มขึ้นของระดับน้ำทะเลอย่างรวดเร็วครั้งล่าสุด ซึ่งพบว่าแม่น้ำโขงในช่วงยุคน้ำแข็งครั้งล่าสุดหรือเมื่อประมาณ 18,000 ปีมาแล้วนั้น ตำแหน่งของทางน้ำอยู่ทางตะวันออกของบริเวณที่เป็นหุบเขาทำให้บริเวณหุบเขามีลักษณะเป็นปากแม่น้ำ ขณะที่น้ำทะเลเพิ่มสูงขึ้นจึงเกิดการสะสมตัวของตะกอนที่เป็นตะกอนปากแม่น้ำ เมื่อน้ำทะเลเพิ่มสูงขึ้นปากแม่น้ำจึงย้ายเข้าไปในแผ่นดินมากขึ้นทำให้บริเวณนี้ได้รับอิทธิพลจากกระบวนการทางทะเลมากขึ้น จึงเกิดการสะสมตัวของที่ราบที่ได้รับผลจากน้ำขึ้น-น้ำลง หลังจากนั้นพบว่าเกิดการสะสมตัวของตะกอนดินดอนสามเหลี่ยมปากแม่น้ำเมื่อประมาณ 6,000 ปีที่แล้ว ซึ่งเป็นช่วงที่น้ำทะเลขึ้นสูงสุดและกำลังเริ่มลดลงเรื่อย ๆ ทำให้พบลักษณะการเพิ่มขึ้นของขนาดเม็ดตะกอนเมื่อใกล้พื้นผิวมากขึ้น โดยเราสามารถแบ่งดินดอนสามเหลี่ยมปากแม่น้ำโขงออกเป็น 2 บริเวณตามอิทธิพลหลักที่มีผลต่อการสะสมตัวของตะกอนในแต่ละบริเวณ คือ
ลักษณะทางภูมิศาสตร์
ดินดอนสามเหลี่ยมปากแม่น้ำโขงมีพื้นที่อยู่ทางทิศตะวันตกของนครโฮจิมินห์ โดยมีการสะสมตัวของตะกอนเกิดเป็นรูปร่างคล้ายรูปสามเหลี่ยมซึ่งกินพื่นที่เป็นบริเวณกว้าง กล่าวคือพื้นที่บางส่วนของจังหวัดเตี่ยนยางทางทิศตะวันออกถึงจังหวัดอันยางและจังหวัดเกียนยางทางทิศตะวันตกเฉียงเหนือ โดยถ้ามองสัดส่วนที่กว้างขึ้นเราจะพบว่าดินดอนสามเหลี่ยมปากแม่น้ำโขงนั้นตั้งอยู่บริเวณปากแม่น้ำโขง ซึ่งอยู่ทางทิศตะวันตกเฉียงใต้ของประเทศเวียดนาม
นอกจากนี้ในบริเวณดินดอนสามเหลี่ยมปากแม่น้ำโขงยังพบว่าเป็นบริเวณที่มีภูมิประเทศที่หลากหลายมาก โดยบริเวณนี้พบทั้งภูเขาและพื้นที่สูงทางทิศเหนือและทิศตะวันตก และพบลักษณะของที่ราบน้ำท่วมถึงบริเวณทิศใต้ นอกจากนี้ยังพบว่าลักษณะภูมิประเทศบริเวณนี้เป็นบริเวณที่มีผลของการเกิดการเคลื่อนตัวของแผ่นเปลือกโลก ซึ่งมีปัจจัยหลักมาจากการเคลื่อนที่ชนกันของแผ่นอินเดียและแผ่นยูเรเซียเมื่อประมาณ 50 ล้านปีมาแล้ว
ลักษณะของตะกอนทรายที่พบบริเวณตอนล่างของดินดอนสามเหลี่ยมปากแม่น้ำโขงมีการพัดพามาโดยแม่น้ำโขงเป็นหลัก ซึ่งการสะสมตัวของตะกอนในบริเวณนี้เริ่มเกิดขึ้นมามากกว่าล้านปีแล้ว
สภาพภูมิอากาศ
เนื่องมาจากบริเวณนี้เป็นบริเวณชายฝั่งทะเลที่มีความชันไม่มาก จึงทำให้ดินดอนสามเหลี่ยมปากแม่น้ำโขงมีการท่วมของน้ำอันเนื่องมาจากการเพิ่มสูงขึ้นของระดับน้ำทะเลจากผลของการเปลี่ยนแปลงสภาพภูมิอากาศในปัจจุบัน โดยจากการศึกษาของสถาบันวิจัยการเปลี่ยนแปลงสภาพภูมิอากาศของมหาวิทยาลัยเกิ่นเทอของประเทศเวียดนามพบว่าจากการศึกษาสามารถคาดคะเนได้ว่าหลายจังหวัดในประเทศเวียดนามจะจมอยู่ใต้น้ำในปี 2030 โดยพื้นที่เสี่ยงที่สุดคือจังหวัดเบ๊นแตรและจังหวัดลองอัน ซึ่งจากการศึกษาพบว่าถ้ามีการเพิ่มสูงขึ้นของระดับน้ำทะเลประมาณ 1 เมตร ทั้งสองจังหวัดนี้มีความเสี่ยงต่อการท่วมของน้ำสูงถึง 51% และ 49% ตามลำดับ
ลักษณะทางธรณีวิทยา
จากการศึกษาถึงลักษณะทางธรณีวิทยาของพื้นที่บริเวณดินดอนสามเหลี่ยมปากแม่น้ำโขงพบว่าบริเวณนี้มีการแบ่งหลัก ๆ ออกเป็น 2 ส่วนด้วยกัน คือพื้นที่ที่อยู่เหนือน้ำและพื้นที่ที่อยู่ใตน้ำ
หน้าดินดอนสามเหลี่ยมปากแม่น้ำโขงถือเป็นดินดอนสามเหลี่ยมที่มีขนาดใหญ่ที่สุดในทวีปเอเชียตะวันออกเฉียงใต้ ตั้งอยู่ตรงบริเวณทางด้านตะวันตกเฉียงใต้ของประเทศเวียดนาม โดยเป็นบริเวณที่แม่น้ำโขงซึ่งมีต้นกำเนิดมาจากที่ราบสูงทิเบตแล้วไหลมาทางทิศใต้ผ่าน 6 ประเทศ ไหลออกสู่ทะเลจีนใต้ที่บริเวณนี้ โดยบริเวณที่เกิดการสะสมตัวของตะกอนในลักษณะของดินดอนสามเหลี่ยมปากแม่น้ำนั้นพบว่าแม่น้ำโขงมีการแตกออกเป็นสาขาย่อย ๆ หลายสาขา
นอกจากนี้พบว่าเมื่อประมาณ 6000 ปีที่ผ่านมา มีการพอกของตะกอนในบริเวณนี้ในลักษณะการพอกคืบเข้าไปในทะเลคิดเป็น 200 กิโลเมตร รอบชายแดนของประเทศกัมพูชาและชายฝั่งทางตอนใต้ของประเทศเวียดนาม โดยในปัจจุบันพบว่าลักษณะปรากฏของดินดอนสามเหลี่ยมปากแม่น้ำโขงนั้น มีรูปร่างคล้ายรูปสามเหลี่ยมที่กินเนื้อที่เป็นบริเวณกว้าง
ดินดอนสามเหลี่ยมปากแม่น้ำโขงได้มีการศึกษาเรื่องการกระจายตัวของสิ่งมีชีวิตบริเวณนี้ โดยพบว่าบริเวณนี้เป็นแหล่งรวมสิ่งมีชีวิตสายพันธุ์ใหม่กว่า 10,000 สายพันธุ์ ซึ่งทำให้บริเวณดินดอนสามเหลี่ยมปากแม่น้ำโขงนี้นอกจากจะมีความน่าสนใจในการศึกษาเกี่ยวกับลักษณะทางธรณีวิทยาแล้วยังมีความน่าสนใจเป็นอย่างมากในการศึกษาเกี่ยวกับระบบชีววิทยาของพื้นที่
การลำดับชั้นตะกอน
ในบริเวณนี้พบว่าจากการเจาะศึกษาตะกอน สามารถแบ่งตะกอนได้ออกเป็น 3 กลุ่มหลัก ๆ คือ
ประวัติศาสตร์และความสำคัญ
ตามหลักฐานทางประวัติศาสตร์ ดินดอนสามเหลี่ยมปากแม่น้ำโขงในสมัยโบราณเคยเป็นอาณาเขตของอาณาจักรขอม โดยมีหลักฐานเป็นวัตถุโบราณต่าง ๆ มีภูมิประเทศเป็นหนองบึง และป่าไม้ ก่อนที่ชาวอาณานิคมพวกแรกที่เข้ามาทางทะเลจะมาถึงในคริสต์ศตวรรษที่ 16 ในยุคที่อยู่ใต้การปกครองของตระกูลเหวียน ได้มีการปรับปรุงสภาพหนองบึงผืนใหญ่ และสร้างเครือข่ายลำคลองเล็ก ๆ มากมาย จนปลายคริสต์ศตวรรษที่ 18 ได้มีการขุดคลองใหญ่ขึ้น 2 สาย คือ คลองไทฮวา ซึ่งเชื่อมเมืองร้ากยากับเมืองลองเสวียน และคลองวิงห์เตซึ่งเชื่อมเมืองเจาด๊ก
ปัจจุบันดินดอนสามเหลี่ยมปากแม่น้ำโขงนับได้ว่าเป็นแหล่งปลูกข้าวที่สำคัญแห่งหนึ่งของโลก เนื่องจากความอุดมสมบูรณ์ของแร่ธาตุต่าง ๆ ที่กระแสน้ำพัดมามาทับถมไว้ ซึ่งที่นี่สามารถปลูกข้าวได้ปีละ 2 ครั้ง และเป็นแหล่งท่องเที่ยวอีกแห่งหนึ่งของประเทศเวียดนาม ซึ่งดินดอนสามเหลี่ยมปากแม่น้ำโขงมีชื่อเรียกในภาษาเวียดนามว่า "đồng bằng sông Cửu Long" (หวงเต่าซองกิ๋วล่อง หมายถึง "ดินดอนสามเหลี่ยมแม่น้ำ 9 มังกร")
วงศ์ปรู๋
วงศ์ปรู๋ (Alangiaceae) เป็นวงศ์ขนาดเล็กของพืชดอกมีความใกล้เคียงกับวงศ์ (En:Cornaceae) ประกอบด้วยพืชสกุลเดียวคือ (En:Alangium) ตามระบบ AGP II วงศ์นี้ถือว่าเป็นชื่อพ้องของวงศ์ Cornaceae
สามเหลี่ยมปากแม่น้ำไนเจอร์
สามเหลี่ยมปากแม่น้ำไนเจอร์ (Niger Delta) คือบริเวณปากแม่น้ำไนเจอร์ อยู่ทางตอนใต้ของประเทศไนจีเรีย ติดกับอ่าวกินี ปกคลุมพื้นที่มากกว่า 70,000 ตารางกิโลเมตร ซึ่งคิดเป็นพื้นที่ราว 7.5% ของพื้นที่ประเทศไนจีเรียทั้งหมด เป็นบริเวณที่มีความอุดมสมบูรณ์มาก บางครั้งก็เรียกแถบนี้ว่า แม่น้ำน้ำมัน (Oil Rivers) เพราะในอดีตสามารถผลิตน้ำมันปาล์มได้เป็นปริมาณมาก
วิวัฒนาการของสามเหลี่ยมปากแม่น้ำไนเจอร์
เป็นกระบวนการที่เริ่มมีการตกสะสมตัวของตะกอนเกิดเป็นสามเหลี่ยมปากแม่น้ำไนเจอร์ในปัจจุบัน โดยเริ่มเกิดขึ้นตั้งแต่ยุคพาลีโอซีนซึ่งเป็นยุคที่มีระดับน้ำทะเลขึ้นสูงสุด บริเวณชายฝั่งอยู่ลึกเข้าไปบนบกห่างจากชายฝั่งปัจจุบันประมาณ 400 เมตร ต่อมาในยุคอีโอซีนระดับน้ำทะเลเริ่มลดลง มีการตกสะสมตัวของตะกอนเกิดเป็นดินดอนสามเหลี่ยมปากแม่น้ำไนเจอร์จนถึงปัจจุบัน
ลักษณะทั่วไปของสามเหลี่ยมปากแม่น้ำไนเจอร์
สามเหลี่ยมปากแม่น้ำไนเจอร์ (Niger Delta) เป็นดินดอนสามเหลี่ยมที่เกิดจากแม่น้ำไนเจอร์ ซึ่ง นอกจากนี้ในบริเวณนี้นับว่าเป็นดินดอนสามเหลี่ยมปากแม่น้ำที่มีแหล่งกักเก็บปิโตรเลียมขนาดใหญ่อันดับ 12 ของโลกที่มีอายุในยุคเทอร์เทียรีเมื่อเทียบกับบริเวณอื่นๆ เช่น ดินดอนสามเหลี่ยมปากแม่น้ำมิสสิซิปปี หรือ ดินดอนสามเหลี่ยมปากแม่น้ำมหาคาม แหล่งปิโตรเลียมบริเวณดินดอนสามเหลี่ยมปากแม่น้ำนี้คิดเป็นปริมาณก๊าซและน้ำมันสำรองของโลกถึง 5%
วิวัฒนาการของการเกิดสามเหลี่ยมปากแม่น้ำไนเจอร์
นอกจากนี้ในยุคนี้ยังมีลักษณะการเคลื่อนที่ของแผ่นเปลือกโลกที่ทำให้เกิดโครงสร้างต่างๆเช่น รอยเลื่อน เกิดขึ้นด้วย ทำให้ลักษณะโครงสร้างทางธรณีวิทยาในชั้นชุดหินแอกบาดานี้ค่อนข้างมีความซับซ้อน
การลำดับชั้นหินของดินดอนสามเหลี่ยมปากแม่น้ำไนเจอร์
สามเหลี่ยมแม่น้ำไนเจอร์สามารถลำดับชั้นหินได้เป็น 3 ชุดหิน คือ
การแข่งขันคณิตศาสตร์โลก ระหว่างประเทศ
การแข่งขันคณิตศาสตร์โลก ระหว่างประเทศ (Invitational World Youth Mathematics Inter-city Competition: IWYMIC) เป็นการแข่งขันคณิตศาสตร์ระดับมัธยมศึกษาตอนต้นของประเทศในทวีปเอเชีย จัดขึ้นครั้งแรกที่เมืองเกาซุง ประเทศไต้หวัน ในปี พ.ศ. 2542 ในปี พ.ศ. 2546 ได้มีการงดการแข่งขันเนื่องจากการแพร่ระบาดของโรคทางเดินหายใจเฉียบพลันรุนแรง หรือโรคซาร์ส ในการแข่งขันครั้งที่ 8 ที่เมืองฉางชุน ประเทศจีน มีทีมเข้าร่วมการแข่งขันทั้งหมด 65 ทีมทั้งจากประเทศแคนาดา ประเทศสหรัฐอเมริกา ประเทศอิหร่าน และประเทศแอฟริกาใต้ ในการแข่งขันครั้งที่ 8 ซึ่งจัดขึ้น ณ จังหวัดเชียงใหม่ ประเทศไทย มีประเทศเข้าร่วมการแข่งขันทั้งหมด 25 ประเทศจากทวีปเอเชีย ทวีปโอเชียเนีย ทวีปยุโรป และทวีปแอฟริกา โดยนายสมชาย วงศ์สวัสดิ์ นายกรัฐมนตรีของประเทศไทย และนายศรีเมือง เจริญสิริ รัฐมนตรีว่าการกระทรวงศึกษาธิการได้ให้เกียรติไปเป็นประธานในพิธีเปิดการแข่งขัน แสดงให้เห็นถึงความสำคัญของการแข่งขันคณิตศาสตร์โลก ระหว่างประเทศ
การแข่งขัน
การแข่งขันแบ่งเป็นทั้งหมด 2 ประเภทได้แก่
รางวัล
การแข่งขันฯ จะมีการมอบเกียรติบัตรให้แก่ผู้เข้าร่วมการแข่งขันทุกคน แบ่งรางวัลออกเป็น 4 ประเภทได้แก่
บัณฑิต นิจถาวร
'''ดร. บัณฑิต นิจถาวร''' เป็นกรรมการในคณะที่ปรึกษาด้านผลกระทบทางเศรษฐกิจและสังคมในศูนย์บริหารสถานการณ์ การแพร่ระบาดของโรคเชื้อไวรัสโคโรนา 2019 (โควิด-19) ประธานมูลนิธินโยบายสาธารณะเพื่อสังคมและธรรมาภิบาล ประธานสมาคมตราสารหนี้ไทย กรรมการผู้อำนวยการสมาคมส่งเสริมสถาบันกรรมการบริษัทไทย อดีตรองผู้ว่าการ ธนาคารแห่งประเทศไทย
Sarcopyramis
Sarcopyramis เป็นสกุลของพืชดอกที่อยู่ในวงศ์ Melastomataceae.
ถิ่นกำเนิดคือเอเชียเขตร้อนและกึ่งเขตร้อน
สปีชีส์ในสกุล ได้แก่:
ประเทศอิหร่านในเอเชียนเกมส์
ประเทศอิหร่าน เข้าร่วมแข่งขันกีฬาเอเชียนเกมส์ครั้งแรกในเอเชียนเกมส์ 1951 ที่จัดขึ้น ณ กรุงนิวเดลี ประเทศอินเดีย มีคณะกรรมการโอลิมปิกแห่งชาติสาธารณรัฐอิสลามอิหร่าน เป็นผู้รับผิดชอบส่งนักกีฬาอิหร่านเข้าร่วมการแข่งขัน ทีมชาติอิหร่านได้รับเหรียญรางวัลจากการแข่งทั้งหมด 179 เหรียญทอง 181 เหรียญเงิน 197 เหรยียญทองแดง รวมทั้งสิ้น 557 เหรียญ
ดีน ซอนเดอส์
ดีน ซอนเดอส์ อดีตกองหน้าทีมชาติเวลส์ ของสโมสรดาร์บีเคาน์ตี,ลิเวอร์พูลและแอสตันวิลลา หลังเลิกเล่นฟุตบอลเคยทำหน้าที่เป็นผู้จัดการทีมเร็กซ์แฮม ในบลูสแควร์ พรีเมียร์ลีก ก่อนจะย้ายมาคุมทีมดอนคาสเตอร์โรเวอส์ และในปี 2013 ได้คุมทีมวูลฟ์แฮมป์ตัน ในเดอะแชมเปียนชิปในช่วงสั้น ๆ
1964
เครยอนป็อป
เครยอนป๊อป (Crayon Pop; ฮันกึล: 크레용팝 /คือ-เระ-ยอง-ผับ/) เกิร์ลกรุปสัญชาติเกาหลีใต้ ในอดีตสังกัดโครมเอนเตอร์เทนเมนต์
ภาพลักษณ์
เครยอนป๊อป มีภาพลักษณ์ที่ต่างไปจากเกิร์ลกรุปหรือไอดอลเกาหลีวงอื่น ๆ ตรงที่ ไม่มีภาพของความเซ็กซี่เกินวัย หากแต่แหวกออกไปด้วยความสดใสน่ารัก พร้อมกับการแต่งกายด้วยชุดสีสันสดใสฉูดฉาดแตกต่างกันออกไปในสมาชิกแต่ละคน ทำให้แลดูคล้ายขบวนการห้าสีหรือมาสค์ไรเดอร์ มีเอกลักษณ์ตรงที่หมวกกันน็อก ตรงตามชื่อวงที่มีความหมายถึง "ดินสอสีที่โด่งดังมีชื่อเสียง (ป๊อปปูลาร์) ขึ้นมา" รวมถึงท่าเต้นแบบแปลก ๆ เน้นที่สนุกสนานและตลกจนไม่ห่วงภาพลักษณ์ จนได้ชื่อว่าเป็นเกิร์ลกรุปเกรียนในประเทศไทย และถึงแม้จะถูกวิจารณ์ว่าเลียนแบบโมะโมะอิโระโคลเวอร์ Z เกิร์ลกรุปของญี่ปุ่น หรือแม้แต่ถูกมองว่าเหมือนกับหรือเป็นคู่แข่งของออเรนจ์คาราเมล ซับยูนิตหรือวงย่อยของอาฟเตอร์สกูล เกิร์ลกรุปรุ่นพี่ชื่อดังของเกาหลีใต้เองก็ตาม แต่ทางวงชี้แจงว่าได้รับแรงบันดาลใจมาจากดีเจด๊อก ซึ่งเป็นวงฮิปฮอปรุ่นพี่ในวงการเคป๊อปต่างหาก
โดยแฟนคลับของวง สมาชิกวงตั้งชื่อเรียกว่า "คิวตี" (Cutie) ซึ่งหมายถึง "น่ารัก" แต่ส่วนใหญ่จะเป็นผู้ชายวัยทำงานหรือวัยผ่านพ้นวัยรุ่นไปแล้ว เรียกว่า "ผับจอซี่" (팝저씨) แต่ก็มีแฟนคลับบางส่วนเรียกตัวเองว่า "สเก็ตบุก" (Sketchbook)
ก่อนเดบิวต์
thumb|230px|เครยอนป๊อปในปี ค.ศ. 2012 กับภาพลักษณ์แบบเกิร์ลกรุปทั่วไป เครยอนป๊อปเกิดจาก ฮวาง ฮย็อน ชาง ประธานบริษัทโครมเอนเตอร์เทนเมนต์ ซึ่งเป็นช่างภาพถ่ายแบบโฆษณาเสื้อผ้าและสินค้าอิเล็กทรอนิกมาก่อน และไม่เคยได้สนใจในเคป๊อปหรือวงการบันเทิงเลย แต่ได้ตัดสินใจทำค่ายเพลงเนื่องจากได้รับแรงบันดาลใจจากการได้เห็นที-อาราโปรโมตเพลง "Roly-Poly" ทางโทรทัศน์  ต้องการหาเด็กสาวที่มีส่วนสูงไม่เกิน 165 เซนติเมตร ดูเป็นเด็กสาวธรรมดาที่ดูดี แต่ดูนาน ๆ แล้วไม่เบื่อ ไม่ต้องเซ็กซี่ สามารถเข้าถึงตัวตนได้ มาเป็นนักร้องในสังกัด  ในครั้งแรกใช้ชื่อวงว่า "เฮอร์ริเคนป๊อป" โดยขณะนั้นกำลังทำการโปรโมตอยู่ที่ประเทศญี่ปุ่น แต่ได้เปลี่ยนชื่อมาเป็นเครยอนป๊อปเพื่อความเหมาะสม เนื่องจากในขณะนั้นประเทศญี่ปุ่นเกิดเหตุการณ์แผ่นดินไหวและสึนามิถล่ม ซึ่งทางวงมีสมาชิกคนหนึ่ง คือ เซรัง หรือ มารี (ชื่อจริง: ยัง ซี-ฮย็อน) อดีตหัวหน้าวงคอยแจ็กสัน ทำหน้าที่เป็นแร็ปเปอร์ ต่อมาเซรังก็ออกจากวงไป เนื่องจากหันไปเอาดีทางแสดงแทน โดยสมาชิกทุกคนใช้เวลาในการฝึกฝนไม่นานก็ได้บันทึกเสียงและขึ้นเวทีแสดงสดเลย ซึ่งแตกต่างกับเกิร์ลกรุปวงอื่น ๆ ที่ใช้เวลาถึง 3-5 ปี
เครยอนป๊อปเดบิวต์ด้วยเพลง "Bing Bing" เมื่อเดือนมกราคม ค.ศ. 2012 ด้วยภาพลักษณ์แบบเกิร์ลกรุปทั่วไป รวมถึงขึ้นแสดงที่หางโจว ประเทศจีน รวมถึงได้ปรากฏตัวในซีรีส์ของจีนในเรื่อง Curry Campus ด้วยการเป็นวงที่แสดงบนเวทีในผับแห่งหนึ่ง  ต่อมาเมื่อวันที่ 19 กรกฎาคม ปีเดียวกัน ได้เดบิวต์บนเวทีด้วยเพลง "Saturday Night" ในรายการเอ็ม! เคาต์ดาวน์ แต่ไม่ประสบความสำเร็จ
เมื่อไม่ประสบความสำเร็จ ทางวงจึงต้องโปรโมตด้วยตัวเองด้วยวิธีการเต้นแบบกองโจรริมถนนที่เป็นย่านชุมชนหรือศูนย์การค้า เช่น ตลาดทงแดมุน, มยองดง หรือฮงแด บางครั้งต้องเต้นท่ามกลางอากาศที่หนาวเหน็บหรือถูกผู้คนเมิน รวมถึงถูกปฏิเสธการแสดงโชว์ในรายการโปรโมตศิลปินทางโทรทัศน์ เนื่องจากวงยังไม่เป็นที่รู้จัก กอรปกับการที่อยู่ในต้นสังกัดเล็ก ๆ ด้วย ซึ่งวิธีการโปรโมตแบบนี้เป็นเสมือนเอกลักษณ์เฉพาะของวง ทางประธานบริษัทยืนยันว่า แม้จะประสบความสำเร็จมีชื่อเสียงแล้ว แต่การโปรโมตด้วยการเต้นข้างถนน รวมถึงจับมือกับแฟน ๆ ผู้สนับสนุนหลังแสดงเสร็จก็ยังต้องมีต่อไป
ประสบความสำเร็จ
เครยอนป๊อปมีชื่อเสียงโด่งดังขึ้นมาจากเพลง "Bar Bar Bar" ในเดือนมิถุนายน ค.ศ. 2013 พร้อมด้วยท่าเต้นแปลก ๆ ที่เรียงแถวหน้ากระดานกระโดดขึ้น-ลงแบบจิงโจ้หรือกระบอกสูบสลับกัน ซึ่งก็ทำให้วงการบันเทิงเกาหลีนำไปเลียนแบบและทำตามกันอย่างเป็นจำนวนมาก ซึ่งเพลงนี้ได้ติดอันดับ 1 บิลบอร์ดชาร์ตเคป๊อป แซงหน้าเกิร์ลกรุปรุ่นพี่อย่างทูเอนีวัน ไปได้ รวมถึงเอาชนะเอ็กโซ บอยแบนด์ชื่อดังรุ่นพี่ไปได้ในรายการมิวสิกแบงก์ ทำให้เป็นที่จับตามองว่าอาจจะโด่งดังเหมือนกับ "Gangnam Style" ของไซ ที่เคยสร้างปรากฏการณ์มาแล้ว โดยมียอดวิวในยูทิวบ์สูงถึง 22 ล้านวิว ในเดือนตุลาคม ค.ศ. 2014
ในเดือนเมษายน ค.ศ. 2014 ซิงเกิล "UH-EE" ของทางวงได้ถูกสถานีโทรทัศน์เคบีเอสแบน เนื่องจากเหตุผลว่า เนื้อหาเพลงยกย่องชาติญี่ปุ่นเกินไป แต่กับสถานีโทรทัศน์แห่งอื่น ๆ เผยแพร่ได้ ซึ่งทางต้นสังกัดก็ได้นำเอาเนื้อหาเพลงกลับไปแก้ไข แต่เมื่อได้ปล่อยมิวสิกวิดีโอออกมาในยูทิวบ์ ก็สร้างปรากฏการณ์เมื่อมียอดวิวสูงถึง 1 ล้านวิวภายในวันเดียว
ต่อมาในเดือนมิถุนายน ปีเดียวกัน เครยอนป๊อปได้เป็นวงเปิดการแสดงคอนเสิร์ต artRAVE: The ARTPOP Ball ในทวีปอเมริกาเหนือ ซึ่งเป็นการทัวร์คอนเสิร์ตของเลดี้กาก้า ศิลปินป๊อประดับโลกชาวอเมริกัน
ต่อมาในเดือนตุลาคม ก็ได้ออกซับยูนิตหรือวงย่อยในชื่อ สตรอว์เบอร์รีมิลค์ ที่ประกอบไปด้วยสมาชิกฝาแฝด โชอา กับ เวย์
ในวันที่ 23 พฤศจิกายน ปีเดียวกัน เครยอนป๊อปได้เดินทางมาประเทศไทยเพื่อเปิดแสดงมินิคอนเสิร์ต ที่ลานกิจกรรมหน้าหอศิลปวัฒนธรรมแห่งกรุงเทพมหานคร นับเป็นการเดินทางมาประเทศไทยครั้งแรกด้วย เพื่อรณรงค์ให้เด็กไทยสวมใส่หมวกกันน็อกเพื่อความปลอดภัย และก่อนหน้านั้นก็ได้ออกรายการเรื่องเล่าเสาร์-อาทิตย์ ทางช่อง 3 เพื่อประชาสัมพันธ์อีกด้วย
นอกจากนี้แล้ว เครยอนป๊อปยังเป็นหนึ่งในไอดอลเกาหลีที่ปรากฏในภาพวาดลายเส้นแบบไทยของนักศึกษาชั้นปีที่ 4 คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง ที่เป็นการสะท้อนถึงอิทธิพลของวัฒนธรรมร่วมสมัยของเกาหลีที่มีในมวลหมู่แฟนคลับชาวไทยอีกด้วย
ปี 2016
เครยอนป๊อปได้ออกสตูดิโออัลบั้มภาษาญี่ปุ่นเป็นชุดแรกในวันที่ 20 มกราคม ค.ศ. 2016 ในชื่อชุด "We Are Pirates" โดยในอัลบั้มมีซิงเกิลภาษาญี่ปุ่นที่แปลงมาจากซิงเกิลเดิมที่เป็นภาษาเกาหลี พร้อมกับได้เปิดการแสดงคอนเสิร์ตที่หลายเมืองใหญ่ของญี่ปุ่น เช่น โตเกียว, นะโงะยะ และโคเบะ ในชื่อ "Crayon Pop 1st Japan Tour 2016"
ในเดือนสิงหาคม ปีเดียวกัน เครยอนป๊อปยังได้ร่วมงานกับซีดี9 บอยแบนด์ชื่อดังของเม็กซิโกในซิงเกิล "Get Dumb" มีทั้งเวอร์ชันภาษาอังกฤษ และภาษาสเปน
ต่อมาในวันที่ 9 กันยายน ปีเดียวกัน เครยอนป๊อปได้มีสตูดิโออัลบั้ม หรืออัลบั้มเต็มชุดแรกของวงออกมา ในชื่อ ''Evolution Pop. Vol.1'' ซึ่งสมาชิกทุกคนมีส่วนร่วมในการผลิต ตั้งแต่เครื่องแต่งกายจนถึงการตลาด โดยมีหน้าที่แตกต่างออกไป โดยมีซิงเกิลแรกที่ทำการโปรโมต คือ "Vroom Vroom" และตามมาด้วยซิงเกิลแรกที่มีมิวสิกวิดีโอ คือ "Doo Doom Chit" แต่หลังจากนั้นเพียงไม่กี่วัน โครมเอนเตอร์เทนเมนต์ก็ได้ประกาศอย่างเป็นทางการว่า โซยุล หนึ่งในสมาชิกของวงป่วยเป็นโรคตื่นตระหนก เมื่อขึ้นแสดงบนเวทีมีอาการวิตกกังวลจนถึงขนาดจะคลื่นไส้อาเจียน อาจเป็นเพราะอาการเครียดเนื่องจากห่างหายจากผลงานในประเทศไปนานถึงหนึ่งปีครึ่ง และเป็นอัลบั้มชุดแรกที่ทางวงผลิตเองด้วย กอรปทั้งมีการเปลี่ยนแปลงทั้งตัวผู้บริหารและพนักงานในสังกัดโครมเอนเตอร์เทนเมนต์ จึงขอพักงานเฉพาะส่วนของโซยุลไปอย่างไม่มีกำหนด จนกว่าจะหายเป็นปกติ แต่หลังจากนั้นในราวกลางเดือนพฤศจิกายน ปีเดียวกัน โซยุลก็ได้โพสต์ข้อความว่า ตัดใจกำลังจะแต่งงานกับ มุน ฮี-จุน หนึ่งในสมาชิกบอยแบนด์เอช.โอ.ที ซึ่งทางต้นสังกัดก็ได้ยืนยันถึงความจริงในเรื่องนี้ ซึ่งทั้งคู่จัดงานแต่งงานกันที่กรุงโซลในวันที่ 12 กุมภาพันธ์ ค.ศ. 2017
ปี 2017
ในวันที่ 19 เมษายน ค.ศ. 2017 ทางต้นสังกัดคือ โครมเอนเตอร์เทนเมนต์ ได้ประกาศว่าทางวงได้หมดสัญญาไปแล้วตั้งแต่เดือนมีนาคมที่ผ่านมานี้ โดยทั้ง กึมมี, เอลลิน, โชอา และโซยุล ต่างก็หมดสัญญาไปแล้ว ในส่วนของเวย์จะหมดลงในเดือนพฤษภาคมที่กำลังจะถึง โดยยังไม่มีความแน่นอนว่าทั้งหมดจะต่อสัญญาหรือไม่ แต่ก่อนหน้านั้นมีข่าวลือทำนองว่า โชอาและเวย์จะผันตัวเองไปเป็นนักแสดงละครเวทีและเซ็นสัญญากับต้นสังกัดใหม่ ทางโครมเอนเตอร์เทนเมนต์ก็ได้ปฏิเสธและกล่าวว่าไม่เคยได้ยินเรื่องนี้ และเฉพาะในส่วนของโซยุลอยู่ในส่วนของการพักงานหลังแต่งงานกับมุน ฮี-จุน ก่อนหน้านั้น
ประวัติสมาชิก
thumb|150px|กึมมี thumb|150px|โชอา thumb|150px|โซยุล
กึมมี
กึมมี (อังกฤษ: Geummi หรือ Gummi ; ฮันกึล: 금미) มีชื่อจริงว่า "แพ็ก โบ-รัม" (อังกฤษ: Baek Bo-ram; ฮันกึล: 백보람) เกิดเมื่อวันที่ June 18, 1988 ตำแหน่งของวง : หัวหน้าวง, นักเต้นหลัก, นักร้องเสริม เป็นสมาชิกที่มีอายุมากที่สุดในวง เข้าวงมาได้จากการแนะนำของลูกค้าคนหนึ่งของประธานบริษัทว่า ลูกค้าคนนี้มีน้องสาวคนหนึ่งที่อยากเป็นนักร้องมาก เดิมมีงานประจำเป็นนักบำบัดสุขภาพผมให้กับคลินิกเส้นผมมาก่อน โดยใช้เพลง "So Cool" ของซิสตาร์ เป็นออดิชัน สีประจำตัว คือ สีน้ำเงิน ในปลายปี ค.ศ. 2014 กึมมีได้แสดงนำในละครโทรทัศน์ขนาดสั้น เรื่อง  6 Persons Room ในบท "อี จีว็อน" ร่วมกับซ็องฮุน และทั้งคู่ได้ร้องเพลงประกอบ ชื่อ "Sunlight" และในกลางปี ค.ศ. 2016 ได้ร่วมแสดงในซีรีส์เรื่อง 28 Faces Of The Moon ที่มีทั้งหมด 8 ตอน และได้แพร่ภาพในจีน ในบท "ซูจิน" ซึ่งในซีรีส์เรื่องนี้ในตอนที่ 5 ได้เพลงประกอบชื่อ "Tarutu" โดยมีเวย์เป็นคนร้องด้วย
โชอา
โชอา (อังกฤษ: Choa; ฮันกึล: 초아) มีชื่อจริงว่า "ฮอ มิน-จิน" (อังกฤษ: Heo Min-jin; ฮันกึล: 허민진) เกิดเมื่อวันที่ July 12, 1990 ตำแหน่งของวง: นักร้องเสียงหลัก เป็นสมาชิกที่เข้ามาเป็นลำดับที่สอง เป็นพี่สาวฝาแฝดของเวย์ โชอาเข้าวงได้หลังการสอบเข้ามหาวิทยาลัยได้แล้ว สีประจำตัว คือ สีแดง ในเดือนมิถุนายน ค.ศ. 2014 ได้ร่วมแสดงในซีรีส์เรื่อง Hi! School – Love On และได้ร้องเพลงประกอบพร้อมกับสมาชิกคนอื่น ๆ ในเพลง "C'mon C'mon" ต่อมาในปี ค.ศ. 2015 ก็ได้ร่วมแสดงในละครเวทีซึ่งเป็นละครเพลง ในเดือนกุมภาพันธ์ ค.ศ. 2016 สำเร็จการศึกษาจากสถาบันศิลปะโซล
เวย์
เวย์ (อังกฤษ: Way; ฮันกึล: 웨이) มีชื่อจริงว่า "ฮอ มิน-ซ็อน" (อังกฤษ: Heo Min-seon; ฮันกึล: 허민선) เกิดเมื่อวันที่ July 12, 1990 ตำแหน่งของวง: นักร้องนำ, แร็ปเปอร์หลัก เป็นสมาชิกที่เข้ามาเป็นลำดับสุดท้าย เป็นน้องสาวฝาแฝดของโชอา เดิมทำงานเป็นเลขาห้างสรรพสินค้าแห่งหนึ่ง และเป็นนักร้องประจำวงดนตรีอิสระชื่อ เอ็น.ดอลฟิน ที่เล่นประจำที่ย่านฮงแด และเป็นครูสอนร้องเพลง เข้ามาในวงหลังการออกไปของเซรัง และเข้ามาหลังโชอาได้ประมาณ 8 เดือน โดยหลังจากการตอบรับเข้าวงก็บันทึกเสียงเลยทันทีในวันรุ่งขึ้น และสัปดาห์ถัดมาก็ขึ้นเวทีแสดงสด สีประจำตัว คือ สีส้ม ในปี ค.ศ. 2015 เวย์ได้เข้าศึกษาต่อที่มหาวิทยาลัยสตรีซ็องชิน สาขาดนตรีประยุกต์
โซยุล
โซยุล (อังกฤษ: Soyul; ฮันกึล: 소율) มีชื่อจริงว่า "พัก ฮเย-คย็อง" (อังกฤษ: Park Hye-kyeong; ฮันกึล: 박혜경) เกิดเมื่อวันที่ May 15, 1991 ตำแหน่งของวง: นักร้องเสียงหลัก, แร็ปเปอร์นำ, มาสคอตของวง, มักเน่ของวง เป็นสมาชิกที่มีอายุน้อยที่สุด จึงเป็นน้องเล็ก แต่เข้าวงมาเป็นลำดับแรกจากการที่เป็นเน็ตไอดอลหรือออลจังมาก่อน กอรปกับเคยผ่านงานบันเทิงมาบ้าง เช่น ถ่ายแบบโฆษณา สีประจำตัว คือ สีเหลือง ในต้นปี ค.ศ. 2015 ได้มีผลงานเพลงเดี่ยวเพลงแรก "Y-Shirt" ร่วมกับ ย็อง จุง-โม และได้เข้าศึกษาต่อด้านการแสดงที่มหาวิทยาลัยสตรีซ็องชิน ในรายการ Let's Go! Dream Team Season 2 โซยุลได้ร่วมเล่น และชนะการแข่งขันมวยปล้ำในนามเครยอนป๊อป หลังจากการออกอัลบั้ม ''Evolution Pop. Vol.1'' ในเดือนกันยายน ค.ศ. 2016 ได้ไม่นาน โซยุลก็ได้ยุติการโปรโมตและการแสดงไปเนื่องจากเป็นโรคตื่นตระหนก และหลังจากนั้นต่อมาในเดือนพฤศจิกายน ก็ได้ประกาศว่ากำลังจะแต่งงานกับ มุน ฮี-จุน หนึ่งในสมาชิกอดีตวงบอยแบนด์เอช.โอ.ที โดยทั้งคู่แต่งงานกันในวันที่ 12 กุมภาพันธ์ ค.ศ. 2017 และหลังจากคลอดลูกสาวในกลางเดือนพฤษภาคม ปีเดียวกัน ก็ได้ถอนตัวออกไป
สตรอว์เบอร์รีมิลค์
สตรอว์เบอร์รีมิลค์ (อังกฤษ: Strawberry Milk; ฮันกึล: =딸기우유; อาร์อาร์: Ttalgiuyu) เป็นกลุ่มย่อยหรือซับยูนิตวงแรกของเครยอนป๊อป ประกอบด้วย 2 สมาชิกฝาแฝด โชอา และ เวย์ โครมเอนเตอร์เทนเมนต์ประกาศว่าเครยอนป๊อปจะมีซับยูนิตในวันที่ 29 กันยายน ค.ศ. 2014 ก่อนอัลบั้ม The 1st Mini Album จะจำหน่ายในวันที่ 15 ตุลาคม ปีเดียวกัน โดยมีเพลงและมิวสิกวิดีโอโปรโมต "OK" และอีกเพลงในอัลบั้ม "Let Me Know" ซึ่งเขียนเองโดยเวย์ ที่แต่งและเรียบเรียงไว้ตั้งแต่ยังเป็นนักร้องนำวงดนตรีอิสระก่อนที่จะเป็นสมาชิกเครยอนป๊อป ซึ่งเพลงนี้มีเนื้อหาเกี่ยวกับการที่คู่แฝดนี้ต่อสู้ฝ่าฟันจนกระทั่งได้เป็นนักร้อง
สตรอว์เบอร์รีมิลค์ แสดงเพลง Let Me Know ที่คอนเสิร์ตโครมแฟมิลีที่ประเทศญี่ปุ่น ในวันที่ 4 ตุลาคม ปีเดียวกัน และแสดงครั้งแรกที่เกาหลีใต้ที่โซลชินซอนอาร์เทรียนซีจีวี โดยเป็นแฟนมีตติงและมีกิจกรรมแจกลายเซ็นแก่บรรดาแฟนคลับที่โชคดีจากการจับสลากผู้ที่ซื้ออัลบั้ม 100 คนด้วย โดยผู้ที่เดินทางมาไกลที่สุดมาจากประเทศบราซิลอายุ 60 ปี เพื่อที่จะพบกับโชอาและเวย์ และต่อมา OK ยังได้มีชื่อถูกเสนอชิงรางวัลอีกด้วย
เลดีกากาเฟม
เลดีกากาเฟม (Lady Gaga Fame) เป็นสินค้าที่ได้รับการอนุมัติจัดทำโดย เลดีกากา นักร้องชาวอเมริกา ผลิตโดยเฮาส์แลบอราทอรีส์ (Haus Laboratories) ร่วมกับบริษัทโคตี (Coty, Inc.) โดยใช้เทคโนโลยี push-pull ในการผสมส่วนผสมทั้งหมดเข้าด้วยกัน ซึ่งมาในรูปแบบน้ำสีดำ โดยจำหน่ายในเมริกาที่ห้างเมซีส์ (Macy's) เฟม เป็นน้ำหอมแบรนด์แรกของโลกที่มีน้ำเป็นสีดำสนิท โดยกาก้ากล่าวว่า น้ำหอมเป็นสีดำ แต่เมื่อฉีดโดนผิวหนังแล้ว จะไม่มีคราบสีดำติดผิวหนัง แม้จะเป็นผ้าสีขาวบริสุทธิ์ น้ำหอมเฟมยังขึ้นเป็นน้ำหอมขายดีอันดับ 1 ของสหรัฐอเมริกา ฝรั่งเศส สหราชอาณาจักร และอีกหลาย ๆ ประเทศที่น้ำหอมขึ้นท็อปส์อันดับ 1 น้ำหอมเฟม มีสโลแกนว่า THE FIRST EVER BLACK eau de PARFUM น้ำหอมเฟม จำหน่ายได้ 28 ล้านขวด ภายในอาทิตย์แรกที่วางจำหน่าย ซึ่งมียอดขายมากกว่าน้ำหอมศิลปินอื่น อาทิเช่น บียอนเซ่ มาดอนน่า บริทนีย์ สเปียร์ส เคที เพอร์รี่
ปัจจุบันน้ำหอมเฟมมียอดขายตั้งแต่เปิดตัวรวม 30 ล้านขวด นับว่าประสบความสำเร็จที่สุด
ส่วนประกอบ
น้ำหอมเฟม มีลักษณะที่แตกต่างจากน้ำหอมแบรนด์อื่น ๆ โดยสิ้นเชิง ตรงสีของน้ำหอมซึ่งเป็นน้ำหอมสีดำ ทำจากพืชธรรมชาติมาสกัด ไม่ใช่เลือดผสมกับอสุจิที่เคยเป็นข่าวลือ มีจุดเด่นเมือใช้แล้วจะไม่มีสีดำติดเสื้อผ้า
ญี่ปุ่น
เฟม เปิดตัวเป็นครั้งแรกในประเทศญี่ปุ่น โดยจำหน่ายที่ห้างแห่งหนึ่งใน ฮาราจูกุ เปิดตัวไปเมือวันที่ 1 สิงหาคม 2555 โดยการจำหน่ายครั้งนี้ก็ทำให้น้ำหอมสร้างสถิติอันดับ 1 ในญี่ปุ่นด้วยเช่นกัน โดยการจำหน่ายในที่แรก เมื่อซื้อน้ำหอมเฟมแล้วก็ยังมีของแถมซึ่งเป็นกระเป๋าใส่เครื่องสำอางเฟม
สหราชอาณาจักร
ในสหราชอาณาจักร ได้มีการเปิดตัวน้ำหอม ณ ห้างสรรพสินค้า Harrods ที่ สหราชอาณาจักร โดยมี เลดีกากา มาร่วมในการเปิดตัวด้วย โดยประเทศนี้น้ำหอมเฟมก็สร้างสถิติน้ำหอมขายดีอันดับ 1 ด้วยเช่นกัน
อเมริกา
น้ำหอมเลดีกากา ได้เปิดตัวอย่างเป็นทางการที่ห้าง Macy's ในนิวยอร์ก โดยกาก้าได้มาร่วมในการเปิดตัวครั้งนี้ด้วย โดยวันแรกที่เปิดตัวน้ำหอมก็ทำรายได้มาก และเป็นน้ำหอมที่ทำรายได้มากเป็นอันดับ 2 รองจากน้ำหอมของอลิซซาเบธ เทย์เลอร์ ที่ทำไว้อันดับที่ 1 ในอเมริกา (ปัจจุบันน้ำหอมเฟมทำรายได้อันดับ 1)
ฝรั่งเศส
ได้มีการเปิดตัวเป็นทางการอีกครั้งที่ห้าง Sephora ของฝรั่งเศส โดยน้ำหอมของเธอได้ทำรายได้มาเป็นอันดับที่ 2 รองจากน้ำหอม Chanel No.5 ของ Coco Chanel ที่ทำไว้อันดับ 1 ในฝรั่งเศส
ประเทศไทย
ส่วนในประเทศไทยจะมีการเปิดตัวน้ำหอมที่โซน Beauty Hall ที่สยามพารากอน ในวันที่ 11 ตุลาคม 2555 โดยมีเหล่าแฟนเพลงจำนวนมากมาร่วมในการเปิดตัว
โฆษณา
โฆษณาตัวแรกของน้ำหอม ได้ถูกโฆษณาในวันที่ 14 สิงหาคม 2555 เป็นตัวแรก โดยใช้เพลงประกอบ "Scheiße"   กำกับโดย Steven Klein ผู้กำกับ มิวสิกวีดีโอ  "Alejandro".
ผลิตภัณฑ์
การออกแบบของขวด เป็นลักษณะไข่ไก่ ที่ได้รับแรงบันดารใจมาจากไข่ใบยักษ์ที่กาก้าใช้ในงาน Grammy Awards ปี 2011 มีล็อกฝาคล้ายคลึงกับเล็บของเหยี่ยว โดยเน้นสีของน้ำหอมที่ดำสนิท โดยมีฝาเป็นสีทอง
Mcrypt
"mcrypt" เป็นชุดคำสั่งที่ช่วยในการเข้ารหัสข้อมูลบนระบบปฏิบัติการยูนิกซ์ ซึ่งนำมาแทนที่แพคเกจ crypt และคำสั่ง crypt (1) เดิม ภายใต้ลิขสิทธิ์ GNU General Public License โดยมีฟังก์ชันและกระบวนการการเข้ารหัสสมัยใหม่แบบต่างๆ ด้วยรูปแบบคำสั่งที่ง่าย ผู้ใช้งานที่เป็น end-user สามารถที่จะเข้าใจ และใช้งาน MCrypt ได้โดยไม่ต้องมีความรู้ทางการเข้ารหัสมากนัก องค์ประกอบที่สำคัญอย่างหนึ่งของ MCrypt คือ libmcrypt ซึ่งเป็น library การเข้ารหัสที่ Mcrypt ใช้ ขั้นตอนวิธีของการเข้ารหัสข้อมูลทั้งหมดที่ MCrypt รองรับ จึงขึ้นอยู่กับ library ตัวนี้ ส่วนโหมดของ Block algorithm ที่ MCrypt ใช้ คือ ECB CBC CFB OFB และ nOFB เมื่อ MCrypt ทำการเข้ารหัส หรือถอดรหัสแฟ้มข้อมูล MCrypt จะทำการสร้างแฟ้มข้อมูลขึ้นมาใหม่โดยมี extenion เป็น .nc และมี โหมด 0600 ซึ่งจะเก็บวันที่ของการเปลี่ยนแปลงแฟ้มข้อมูลเดิม (ซึงอาจสั่งให้โปรแกรมลบทิ้งได้ โดยใช้ -u parameter)
ปลาทูน่าเขี้ยวหมา
ปลาทูน่าเขี้ยวหมา หรือ ปลาโอฟันหมา (Dogtooth tuna, Scaleless tuna; ) ปลาทะเลชนิดหนึ่ง ในวงศ์ปลาอินทรี (Scombridae)
มีขนาดความยาวโดยเฉลี่ย 100 เซนติเมตร หรือ 1 เมตร โตเต็มที่ได้ถึง 160 เซนติเมตร หรือ 1.6 เมตร
เป็นปลาที่อาศัยอยู่ลำพังเพียงตัวเดียวหรือเป็นกลุ่มเล็ก ๆ ในระดับกลางน้ำในทะเลเปิดในแนวปะการังที่ค่อนข้างลึก หรือข้างเกาะ พบกระจายพันธุ์ในมหาสมุทรอินเดียและมหาสมุทรแปซิฟิก ในน่านน้ำไทยพบได้เฉพาะฝั่งทะเลอันดามัน เป็นปลาที่พบได้น้อย
นิยมตกเป็นเกมกีฬา และบริโภคเป็นปลาเศรษฐกิจ
Mcrypt
การใช้งาน MCrypt
โดยปกติ เมื่อเลือกขั้นตอนวิธีการเข้ารหัสแล้ว โปรแกรมจะเรียกหา passphase ซึ่งเราสามารถใส่ได้ไม่เกิน 512 ตัวอักษร ซึ่งโปรแกรมจะนำ passphase นี้ไปสร้าง key ขึ้น โดยใช้ขั้นตอนวิธีการสร้าง key ที่อยู่ในตัวโปรแกรม จากนั้นจึงส่งค่าต่างๆให้กับขั้นตอนวิธีการเข้ารหัสที่เลือก ส่วนในการใช้งานทีดีนั้น ผู้ใช้ควรจะเลือกใช้ขั้นตอนวิธีที่เหมาะสมกับข้อมูลที่จะเข้ารหัส ควรจะบีบอัดข้อมูลก่อนทำการเข้ารหัส ซึ่งจะช่วยลดการซ้ำซ้อนของข้อมูล (การเข้ารหัสข้อความที่มีอักขระเหมือนกันมากๆ จะทำให้เสี่ยงต่อการถูกถอดรหัสข้อมูลโดยการวิเคราะห์ pattern) และทำให้การเข้ารหัสนั้นเร็วขึ้น
Block algorithm ที่ใช้ใน MCrypt
ECB หรือ Electronic CodeBook เป็นโหมดพื้นฐานที่สุด โหมดนี้จะเข้ารหัสข้อมูลในแต่ละ block แบบอิสระต่อกัน CBC หรือ Cipher Block Chaining จะดีกว่า ECB ตรงที่ข้อความแต่ละ block จะถูกนำมา XOR กับข้อความที่เข้ารหัสแล้วจาก block ก่อนหน้า (โดยที่ block แรกจะเป็น block ที่ถูกสุ่มมา ซึงจะทำให้การเข้ารหัสข้อความเดียวกัน ไม่จำเป็นต้องได้ข้อความที่เข้ารหัสแล้เหมือนกัน) CFB หรือ Cipher-Feedback (in 8bit). เป็นขั้นตอนวิธีที่ใช้ข้อความที่เข้ารหัสแล้ว และ key มาเป็นองค์ประกอบในการสร้างชุดอัขระที่จะในไป XOR กับข้อความที่ต้องการเข้ารหัส ซ้ำๆ ไปจนได้ข้อความที่เข้ารหัสแล้ว OFB หรือ Output-Feedback (in 8bit). นิยมใช้กับข้อมูลที่มีการรบกวน (ข้อมูลที่อาจจะเสียหาย หรือไม่สมบูรณ์) ซึ่งส่วนที่มีการรบกวนจะไม่สร้างความเสียหายกับส่วนอื่นๆ ในการเข้ารหัส และถอดรหัสเพราะข้อความที่ถูกเข้ารหัสจาก block นั้นๆ จะไม่นำมาใช้เป็นตัวตั้งต้นของการเข้ารหัสใน block อื่นๆ nOFB หรือ Output-Feedback (in nbit). เช่นเดียวกับ OFB (in 8bit) แต่มีการเปลี่ยนแปลงขนาดของ block โดยที่ n คือขนาดของ block ที่จะใช้ในขั้นตอนวิธี